25/8/14

**לכבוד**

**חברי הלשכה**

**הנדון: עדכונים על פעילות הנהלת הלשכה בעקבות מבצע "צוק איתן"**

1. **אומדן נתוני השטח לגבי מחזור העסקים של חברי הלשכה לתקופה יולי 2014 מרץ 2015**

■ ההתפתחויות של מבצע "צוק איתן" והאירועים המתלווים על פני לוח זמנים של כ-50 יום, והעדרו של "היום שאחרי", מעצימים את הפגיעה בתיירות נכנסת לישראל.

■ בעוד שמגזרים רבים עוסקים בנזקים בזמן של חודשי לחימה והפסקות אש שקורסות, הבעיה בתיירות הנכנסת גולשת ל-2015 וחשש ל-2016.

1. **המסר של פעילות ההנהלה – מארגני התיירות הנכנסת יחודיים בעוצמת הפגיעה במחזורי העסקים שלהם**

הנהלת הלשכה שמה דגש בעבודתה בשני נושאים:

√ להציג את הייחודיות והחריגות של עוצמת הפגיעה לטווח של שנה ויותר במחזורי העסקים של מארגני התיירות הנכנסת.

√ להציג את החשיבות של חברי הלשכה בהתייחסות לשימור כוח האדם ופעולות השיווק שלהם על מנת לאפשר התאוששות של התיירות לישראל ולמנוע באמצעות כוח האדם של חברי הלשכה פיטורים של אלפי מועסקים בתעשיית התיירות ובמשק שמקור פרנסתם בתיירים המגיעים באמצעות חברי הלשכה.

עמדות אלו מוצגות בפורומים השונים עם ניירות עבודה המבססים את הדרישות של הלשכה.

במסגרת פורומים אלו, כלולים אנשי משרד התיירות בראשות אמיר הלוי מנכ"ל המשרד, אגף תקציבים באוצר, ועדות הכספים והכלכלה בכנסת וגורמים נוספים.

עמדות הלשכה מובאות בתקשורת הכתובה והאלקטרונית.

פעילות זאת כללה, בין היתר, מכתב גלוי של יו"ר הלשכה בפנייה לשר האוצר ושר התיירות כמודעה בעיתון.

1. **דרישות הלשכה – 125 מיליון ₪**

דרישות הלשכה מתמקדות בשני נושאים:

1. פיצויים לתקופה יולי-אוקטובר 2014 כ-70 מיליון ₪

דרישה זו אומצה במיתווה הפיצויים שהוגש במסגרת הוועדה הבין-משרדית בראשות מנכ"ל משרד התיירות אמיר הלוי .

דרישה זו מבוססת על נוסחת מחזורים המשווה את המחזורים בתקופה יולי-אוקטובר 2014 לתקופה המקבילה אשתקד.

1. הגדלת קרן השיווק בצורה משמעותית ל-55 מיליון ₪

דרישה זו מבוססת על צורך בשינוי קריטריונים, שינוי תנאי סף והגדלת סכומי ההשתתפות.

**מצורף נייר עבודה שהוגש למנכ"ל משרד התיירות המציג את דרישות הלשכה בהתייחסות למיתווה הפיצויים וקרן השיווק.**

**בכל הישיבות ישנן הבנות לגבי דרישות הלשכה שטרם הבשילו לסיכומים תקציביים.**

**אנו מקווים שהבנות אלו יובילו להחלטות קונקרטיות בדרך שתסייע לחברי הלשכה ולתיירות הנכנסת לישראל.**

**עמי אתגר**

**מנכ"ל**